《转调二郎神》
宋代·刘克庄

一筇两屦，导从比、在京差省。更不草白麻，不批黄敕，稍觉心清不省。幸有善和书堪读，何必然藜芸省。且阁起庄骚，专看老易，课程尤省。
梦境。槐阴禁苑，药翻纶省。纸裹里，有青铜钱三百，送与酒家展省。吊李白坟，挂徐君剑，零落端平同省。仅留得、老子婆娑，怎不拂衣华省。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致不于辞赋创作，提出了许多革新理论。